Louise var født som [[prinsesse]] af [[Kongeriget Sverige|Sverige]] og [[Kongeriget Norge|Norge]] og var det eneste barn af kong [[Karl 15. af Sverige|Karl XV]] af [[Sverige]]-[[Norge]]. Selv om hendes far gentagne gange forsøgte at få ændret [[Successionsordningen (Sverige)|tronfølgelovens]] bestemmelser for at gøre det muligt for Lovisa at blive hans tronarving, kunne hun som kvinde på daværende tidspunkt ikke arve den svenske trone. I [[1869]] blev hun gift med den senere [[Frederik 8.|Kong Frederik 8. af Danmark]]. Den udprægede [[skandinavisme]] i de nordiske lande på dette tidspunkt gjorde en ægteskabsforbindelse mellem de to kongehuse populært. Ægteskabet blev dog ikke udelt vellykket, da de to ægtefæller ikke havde mange fælles interesser. I befolkningen vedblev hun at være populær, mens hun i familien aldrig blev særlig afholdt, da hendes religiøsitet og småborgerlige anskuelser ikke faldt i familiens smag. Parret boede på [[Amalienborg]] og fik [[Charlottenlund Slot]] som sommerresidens. De fik otte børn, heriblandt [[Kong Christian 10. af Danmark]] og [[Kong Haakon 7. af Norge]].
Titler Samfund